Във връзка с постъпили допълнителна информация ОВОС-2139-3/19.01.2022г и уведомление с вх. № ОВОС-2139/23.09.2021г. за инвестиционно предложение ИП: „ИЗГРАЖДАНЕ НА НОВИ ОБОРИ И МОНТАЖ НА ТЕХНОЛОГИЧНО ОБОРУДВАНЕ В ПИ 31160.20.679 С.ЗЛАТОСЕЛ, ОБЩ.БРЕЗОВО И ПРОЕКТ НАПОЯВАНЕ С ПОЛИВНИ СИСТЕМИ В ЗЕМЛИЩЕ С.ЗЛАТОСЕЛ, ОБЩ.БРЕЗОВО”, с възложител: „АГРОКОМПЛЕКС ЗЛАТОСЕЛ” ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда изграждане на 3 броя нови обори за 1100 броя юници, сухостойни крави и телета.

Така заявеното ИП попада в обхвата на т. 1, буква „д“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000291 „Гора Шишманци“.

Копие на писмото е изпратено до Община Брезово, Кметство с.Златосел.

Отговорено от РИОСВ-Пловдив на 10.02.2022г.